Pete Hegseth

Is é 29ú Rúnaí Cosanta na Stát Aontaithe - ó 2025 i leith - Peter Brian Hegseth (a rugadh ar an 6 Meitheamh 1980). Is é an dara duine is óige riamh a d’fhreastail mar Rúnaí Cosanta (tar éis Donald Rumsfeld, agus an chéad duine ó Mhinnesota sa phost. Is iar-oifigeach den National Guard  de chuid Mheiriceá agus iar-láithreoir teilifíse (Fox News), i bhfad amach ar an eite dheis. 
clé|mion|Second Lieutenant Hegseth, Guantanamo Bay
clé|mion|Hegseth agus méara Samarra san Iaráic, Manmood Kalaf Ahmed, in 2005
clé|mion|"Deus Vult" : tá Hegseth clúdaithe le tatúnna 
clé|mion|mar phíolóta F-16 Fighting Falcon, 2017
clé|mion|"We the People" (Bunreacht na S-A) ar a lámh agus "Big Government Sucks" ar a léine, 2018

 Tús a shaoil agus oideachas 
Rugadh Peter Brian Hegseth ar 6 Meitheamh, 1980, i Minneapolis, Minnesota. Ba é an chéad leanbh de chuid Brian agus Penelope "Penny" Hegseth. Bhí Brian ina chóitseálaí cispheile d’ardscoileanna ar fud Minnesota sular scoir sé in 2019, agus is cóitseálaí gnó feidhmiúcháin í Penny a mhúin le Minnesota Excellence in Public Service Series, clár do mhná Poblachtánacha. 

Tógadh Hegseth i Forest Lake, Minnesota,  agus d'fhreastail sé ar Forest Lake Area High School. Agus é 18 bliain d'aois, bhain sé teastas amach mar valedictorian sa bhliain 1999 agus ionduchtú níos déanaí isteach i nDámhachtain na Laoch. D'imir sé d'fhoireann peile na scoile agus ba threoraí na himeartha é.

Rinne Hegseth staidéar ar an bpolaitíocht in Ollscoil Princeton, áit ar fhoilsigh sé do The Princeton Tory, nuachtán coimeádach do mhic léinn. Sa bhliain 2003, coimisiúnaíodh é mar oifigeach sa Gharda Náisiúnta. Seoladh é chuig Bá Guantánamo. Imlonnaíodh é go dtí an Iaráic in 2005. 

D'fhill sé go dtí na S-A in 2006.  D'oibrigh Hegseth le roinnt eagraíochtaí tar éis dó an Iaráic a fhágáil, lena n-áirítear mar stiúrthóir feidhmiúcháin ag Vets for Freedom agus Concerned Veterans for America.  Cuireadh ina leith go raibh sé ag cúbláil ag an am.

Liostáil sé san arm in 2010//2011 agus d'fhan sé san Afganastáin go dtí 2014. 
clé|mion|Léine "Proud American", 22 Nollaig 2020

 Pearsa theilifíse agus polaitíocht 
Sa bhliain 2014, thosaigh sé ag cur leis an Fox News mar chomhfhreagraí.  Bhí sé ina chomhairleoir don Uachtarán Donald Trump tar éis dó tacaíocht a thabhairt dá fheachtas i 2016. 

Ó 2017 go 2024, bhí sé ina chomhóstach ar Fox & Friends Weekend. 
clé|mion|searmanas mionnaithe, 25 Eanáir 2025
Bhí go leor leabhar scríofa aige le linn 2014-2024, lena n-áirítear American Crusade (2020) agus The War on Warriors (2024).

 Ainmniúchán 
I mí na Samhna 2024, d’ainmnigh an tUachtarán tofa Donald Trump Hegseth mar rúnaí cosanta. Reáchtáladh éisteacht choiste de chuid Choiste Sheanad na Stát Aontaithe um Sheirbhísí Armtha roinnt laethanta sular thosaigh dara seal Trump mar Uachtarán. 

Tharraing an t-ainmniúchán conspóid ollmhór; bhí líomhaintí os a chomhair faoi mhí-iompar gnéasach, míbhainistíocht airgeadais, agus ceisteanna alcóil as ar tháinig a dhaingniú. Dheimhnigh an Seanad é, leis an Leas-Uachtarán JD Vance ag caitheamh vóta comhionannais.

 Rúnaí Cosanta 
I mí an Mhárta 2025, d'iarr Hegseth ar na Hútaithe stop a chur le hionsaithe ar na longa tráchtála' a úsáideann an stráice farraige sin mar aicearra idir an tAigéan Indiach agus Atlantach. Ar an 15 Márta, scaoil fórsaí Mheiriceá diúracáin i dtreo na Hutaithe.  

Cúpla lá níos déanaí, i sceitheadh comhrá grúpa rialtais na Stát Aontaithe ar Signal, a tharla roimh na hionsaithe, phléigh Hegseth na pleananna. Tugadh "Signalgate" ar ar an scannal.

Naisc sheachtracha
 Signal leak revelations expose US officials’ lies about what was shared

Tagairtí

Catagóir:Daoine a rugadh i 1980
Catagóir:Daoine beo
Catagóir:Alumni Ollscoil Harvard
Catagóir:Airí Rialtais na Stát Aontaithe
Catagóir:Cispheileadóirí Meiriceánacha
Catagóir:Daoine Meiriceánacha de bhunadh na hEorpa
Catagóir:Fir
Catagóir:Láithreoirí teilifíse
Catagóir:Lucht Trump
Catagóir:Náisiúnaithe
Catagóir:Poblachtánaigh na Stát Aontaithe
Catagóir:Polaiteoirí Meiriceánacha an 21ú haois
Catagóir:Protastúnaigh
Catagóir:Saighdiúirí Meiriceánacha
Catagóir:Scríbhneoirí Meiriceánacha